Държавен вестник, бр. 58, 2025 г., стр. 19

БРОЙ  58	
Д Ъ Р Ж А В Е Н  В Е С Т Н И К 	
СТР.  19   
от денонощния наряд или за изпълнение на 
други служебни задачи, получават такива от 
оперативния дежурен (дежурния по военно 
формирование). Необходимото количество 
пистолети и боеприпаси, длъжностните лица, 
които имат право да ги получават, и редът за 
раздаването им се отдават в заповед. 
Чл. 50. (1) Военнослужещите имат право 
да носят служебно оръжие извън района на 
военното формирование в следните случаи:
1. при привеждане в по-висока бойна го­
товност;
2. когато са назначени в денонощен наряд 
или за дежурства извън района на военното 
формирование;
3. като куриери, въоръжена охрана на 
длъжностни лица и други;
4. при изпълнение на съвместни задачи с 
други държавни органи при условия и по ред, 
определени със закон;
5. когато са на занятия, учения, мисии 
или операции;
6. когато са определени за участие в ри­
туали с войски;
7. други случаи, при които има издадена 
писмена заповед на командира.
(2) Военнослужещите удостоверяват право­
то си да носят оръжие извън района на военното 
формирование със служебна бележка, издадена 
от началника на щаба и подпечатана с печата 
на военното формирование. В нея се посочват 
званието, трите имена, военно-пощенският 
номер на военното формирование, видът на 
оръжието, количеството на боеприпасите, 
времето за излизане и връщане. Образец от 
нея се залага в контролно-пропускателния 
пункт на формированието.
(3) В случаите по ал. 1, т. 1, 4, 5, 6 и 7 
документ за удостоверяване на правото им 
да носят оръжие извън района на военното 
формирование не се изисква.
Чл. 51. Всеки военнослужещ лично отго­
варя за правилното съхраняване и опазване 
на повереното му оръжие.
Раздел V
Бойно и представително знаме
Чл. 52. (1) Бойното знаме на военното 
формирование е символ на военната чест, 
доблест и слава. 
(2) Личният състав от военното формиро­
вание е длъжен да защитава бойното знаме 
и да не допуска неговата загуба (пленяване) 
или унищожаване в мирно време и по време 
на война. 
Чл. 53. (1) Бойно знаме се полага и връчва на:
1. командвания на оперативно ниво;
2. бригади, бригадни командвания и пол­
кове от Сухопътните войски;
3. бази от Военновъздушните сили;
4. флотилии, авиационни бази, дивизиони 
и групи за морски специални операции от 
Военноморските сили; 
5. групи за специални операции от Съвмест­
ното командване на специалните операции;
6. висши военноучебни заведения.
(2) Посочените в ал. 1 структури могат да 
имат само едно бойно знаме.
Чл. 54. (1) Бойното знаме се изработва с 
форма и размери съгласно приложение № 12.
(2) За изработването на бойно знаме ко­
мандирът на военното формирование изгот­
вя докладна записка, която се изпраща по 
команден ред до началника на отбраната с 
предложение/искане за стартиране на процеса 
по изготвяне на ново бойно знаме.
Чл. 55. (1) Бойното знаме се връчва на 
военното формирование с ритуал съгласно 
чл. 567 от настоящия устав.
(2) За връчване на бойното знаме на во­
енно формирование се изготвя заповед на 
министъра на отбраната. 
(3) Бойното знаме на военно формирование 
може да се връчва от: 
1. президента на Република България;
2. министъра на отбраната на Република 
България;
3. началника на отбраната.
Чл. 56. (1) Бойното знаме в мирно време се 
съхранява в регистратурата за класифицирана 
информация на военното формирование, на 
което е връчено.
(2) Бойното знаме се съхранява заедно с 
ордените и орденските лентички, навито в 
калъф, запечатано с гербовия восъчен печат 
на военното формирование. То се поставя във 
вертикално положение в остъклена витрина 
или метална каса, запечатана с печата на 
началника на щаба.
(3) Бойното знаме при участие на воен­
ното формирование във военни действия се 
съхранява и охранява в района на командния 
пункт, където е развърната регистратурата за 
класифицирана информация. 
Чл. 57. (1) Бойното знаме на военното 
формирование се изнася в следните случаи:
1. при заплаха от пленяване, повреждане 
или унищожаване на бойното знаме;
2. при необходимост от ремонт на бойното 
знаме във или извън военното формирование 
или неговата замяна;
3. за участие на военното формирование 
в ритуали с участието на войски.
(2) За ритуали с участието на войски бойното 
знаме се изнася от мястото за съхранение от 
назначени със заповед на командира (начал­
ника) на военното формирование знаменосец 
и асистенти под охраната на знаменен взвод.
(3) За изнасяне на бойното знаме в случите 
по ал. 1, т. 2 и 3 се изготвя заповед на коман­
дира (началника) на военното формирование 
и допуск, който се прикрепя към ежедневната 
заповед във военното формирование.
(4) Други знамена, връчени по различни 
поводи, със заповед на командира (началника)